# La Pobla de Cérvoles

La Pobla de Cérvoles és un municipi de la comarca de les Garrigues, situat a la província de Lleida.

## Escut

L'escut oficial del municipi té el següent blasonament: Escut caironat: d'atzur, una pobla d'or acompanyada en punta de 2 cérvoles passant d'argent posades en pal. Per timbre una corona mural de poble.
Va ser aprovat l'1 d'abril de 1985. El poble es va desenvolupar al peu d'un turó coronat pel castell de Cérvoles. Les armes són parlants: s'hi veu la pobla i dues cérvoles.

## Geografia

* Llista de topònims de la Pobla de Cérvoles (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).

## Interès turístic

La Pobla de Cérvoles té un gran interès turístic gràcies a la bellesa del seu paratge natural. Situat als peus de la serra de la Llena, comarca de les Garrigues, el poble disposa d'una casa de colònies, una casa rural, un molí d'oli, una antiga església i dos cellers. El celler de Mas Blanch i Jové té, a més de l'habitual visita a cellers i cates de vins, una série d'obres d'art disseminades per part de les seves terres en l'anomenada Vinya dels Artistes, amb obres dels més destacats artistes catalans contemporanis, com Josep Guinovart, Carlos Pazos, Evru, Frederic Amat, Carles Santos o Joan Brossa, o l'escultora austríaca Eva Lootz entre d'altres. També hi ha el Cérvoles Celler.
Cada vegada està guanyant més pes turístic la coneguda popularment com a "Festa del President", festivitat que se celebra el 2n o 3r cap de setmana de juliol a l'allotjament Can Reca. El lema de la festa, "alegria i pagesia", destaca el caràcter festiu i rural característic de la celebració.

## Demografia

| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| - | - | 22 | 98 | 514 | 727 | 806 | 868 | 790 | 766 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 748 | 709 | 551 | 458 | 420 | 314 | 213 | 208 | 210 | 210 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 198 | 218 | 212 | 224 | 238 | 250 | 245 | 240 | 245 | 220 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 206 | 191 | 189 | 209 | - | - | - | - | - | - |
1497-1553: focs; 1717-1981: població de fet; 1990- : població de dret (més info.) :

## Curiositats

* Hi va néixer Josep Espasa i Anguera, que fou un editor fundador de l'Editorial Espasa, editant l'enciclopèdia seva d'un volum per any.

## Llocs d'interès

* Casa Llobera
* Ecomuseu de l'Oli de la Pobla de Cérvoles.
* Roure de la Cova d'en Palau
* Mas Blanch i Jové i Vinya dels Artistes

## Referències

* ↑ «La Pobla de Cérvoles». Gran Enciclopèdia Catalana. Barcelona: Grup Enciclopèdia Catalana.
* ↑ «DECRET 126/1985, d'1 d'abril, pel qual s'autoritza l'Ajuntament de la Pobla de Cérvoles per adoptar el seu escut heràldic municipal.» (pdf). DOGC num. 550, 01-04-1985. [Consulta: 23 juny 2010].
* ↑ «Descobreix la Vinya dels Artistes i el celler Mas Blanch i Jové - TRESC». Arxivat de l'original el 2017-07-10. [Consulta: 18 gener 2020].
* ↑ AADD. Museus i Centres de Patrimoni Cultural a Catalunya. Barcelona: Departament de Cultura de la Generalitat de Catalunya, 2010, p. 95. ISBN 84-393-5437-1.

## Vegeu també

* Cal Gort, habitatge al Carrer Major

## Enllaços externs

* Pàgina web de l'Ajuntament
* Informació de l'Institut d'Estadística de Catalunya